b'\n_START_ARTICLE_\nGustav Klutsis\n_START_PARAGRAPH_\nGustav Klutsis (latv. Gustavs Klucis, ven. \xd0\x93\xd1\x83\xd1\x81\xd1\x82\xd0\xb0\xd0\xb2 \xd0\x93\xd1\x83\xd1\x81\xd1\x82\xd0\xb0\xd0\xb2\xd0\xbe\xd0\xb2\xd0\xb8\xd1\x87 \xd0\x9a\xd0\xbb\xd1\x83\xd1\x86\xd0\xb8\xd1\x81, Gustav Gustavovit\xc5\xa1 Klutsis) (4. tammikuuta 1895 \xe2\x80\x93 26.helmikuuta 1938) oli latvialais-neuvostoliittolainen valokuvaaja ja konstruktivistisen avantgarde-taiteen tekij\xc3\xa4. H\xc3\xa4n on tunnettu yhdess\xc3\xa4 vaimonsa ja pitk\xc3\xa4aikaisen yhteisty\xc3\xb6kumppaninsa Valentina Kulaginan kanssa tekem\xc3\xa4st\xc3\xa4\xc3\xa4n Neuvostoliiton vallankumouksellisesta ja stalinistisesta propagandasta. H\xc3\xa4nen nimest\xc3\xa4\xc3\xa4n k\xc3\xa4ytet\xc3\xa4\xc3\xa4n suomen kieless\xc3\xa4 sek\xc3\xa4 latviankielist\xc3\xa4 asua Gustavs Klucis ett\xc3\xa4 ven\xc3\xa4j\xc3\xa4nkielist\xc3\xa4 asua translitteroidussa muodossa Gustav Klutsis.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nKlutsis syntyi Latviassa R\xc5\xabjienassa. H\xc3\xa4n opiskeli taidekoulussa Riiassa vuosina 1912\xe2\x80\x931915.   _NEWLINE_H\xc3\xa4n p\xc3\xa4\xc3\xa4tyi Ven\xc3\xa4j\xc3\xa4lle vuonna 1915 tsaarin armeijassa ja p\xc3\xa4\xc3\xa4tti j\xc3\xa4\xc3\xa4d\xc3\xa4 sinne lokakuun vallankumouksen j\xc3\xa4lkeen latvialaisten tarkka-ampujien joukossa. Seuraavan kolmen vuoden aikana h\xc3\xa4n alkoi tutustua taiteeseen Kazimir Malevit\xc5\xa1in ja Antoine Pevsnerin oppilaana ja liittyi Neuvostoliiton kommunistiseen puolueseen. H\xc3\xa4n tutustui Valentina Kulaginaan, ja he avioituivat. H\xc3\xa4n valmistui Valtion taidekoulusta VKhUTEMASista. H\xc3\xa4n jatkoi koulun v\xc3\xa4riteorian professorina vuodesta 1924, kunnes koulu suljettiin vuonna 1930._NEWLINE_Klutsis opetti, kirjoitti ja tuotti Neuvostoliiton valtiollista poliittista taidetta koko loppuel\xc3\xa4m\xc3\xa4ns\xc3\xa4. Pariskunnan taide oli omistettu edist\xc3\xa4m\xc3\xa4\xc3\xa4n Josif Stalinin henkil\xc3\xb6kulttia._NEWLINE_Huolimatta aktiivisesta ja uskollisesta palvelusta Neuvostoliiton kommunistiselle puolueelle Klutsis pid\xc3\xa4tettiin Moskovassa 17. tammikuuta 1938, kun h\xc3\xa4n valmistautui l\xc3\xa4htem\xc3\xa4\xc3\xa4n New Yorkin maailmann\xc3\xa4yttelyyn. Ep\xc3\xa4tietoisuus Klutsisin kohtalosta jatkui vuoteen 1989 saakka, jolloin todettiin, ett\xc3\xa4 h\xc3\xa4net oli teloitettu Stalinin vainoissa pian vangitsemisensa j\xc3\xa4lkeen vuonna 1938._NEWLINE_Klutsis on yksi nelj\xc3\xa4st\xc3\xa4 taiteilijasta, jotka keksiv\xc3\xa4t poliittisen valokuvamontaasin 1918 (yhdess\xc3\xa4 saksalaisen dadaistien Hannah H\xc3\xb6ch ja Raoul Hausmann sek\xc3\xa4 ven\xc3\xa4l\xc3\xa4isen El Lisitskin kanssa). H\xc3\xa4n ty\xc3\xb6skenteli El Lisitskin kanssa kansainv\xc3\xa4lisess\xc3\xa4 n\xc3\xa4yttelyss\xc3\xa4 K\xc3\xb6lniss\xc3\xa4 ja Pariisissa vuonna 1937.'